b'\n_START_ARTICLE_\nMavri\n_START_PARAGRAPH_\nMavri so prvotno nomadsko berbersko ljudstvo v Severni Afriki, ki so se v 7. stoletju spreobrnili v muslimansko vero. Ime odgovarja Mavrskemu kraljestvu v Mavretaniji, katerega je zadnji kralj Bokhus II. zapustil Oktavijanu, tako da je leta 33 pr. n. \xc5\xa1t. postalo rimska provinca Mavretanija. Nekdanja provinca Mavretanija le\xc5\xbei v sedanjem Maroku in v zahodni Al\xc5\xbeiriji. Ime Mauri so Rimljani uporabljali za vse nerimske domorodce v Severni Afriki, katerim so vladali lastni vladarji, vse do 3. stoletja na\xc5\xa1ega \xc5\xa1tetja.'